ÍAV tekur um þessar mundir þátt í að undirbúa stofnun „ Vistvænnar byggðar “ sem er vettvangur um sjálfbæra þróun í mannvirkjagerð . Síðastliðið vor kom hingað til lands , fulltrúi frá alþjóðlegum samtökunum BREEAM ( BRE Environmental Assessment Method ) . Í kjölfarið var skipaður undirbúningshópur sem í voru fulltrúar verkfræðistofa , arkitektastofa , verktaka og opinberra aðila . Hópurinn hefur komið saman reglulega til að móta ramma utan um starfsemi „ Vistvænnar byggðar “ ásamt því að móta framtíðarsýn fyrir félagið . Tilgangur „ Vistvænnar byggðar “ er að vera leiðandi vettvangur á sviði sjálfbærrar þróunar við skipulag , hönnun , byggingu , rekstur og viðhald mannvirkja á Íslandi . Markmiðið er að hvetja til stöðugra umbóta í anda sjálfbærrar þróunar í mannvirkjagerð og skipulagi . Þannig er stuðlað að því að þjóðin geti til framtíðar búið við heilbrigð og góð lífsskilyrði í vistvænni byggð . Hvaða kerfi nýtast best ? Meðal helstu verkefna „ Vistvænnar byggðar “ verður að taka afstöðu til þeirra matskerfa fyrir byggingar sem notuð eru um allan heim . Hér á landi og á hinum Norðurlöndunum hefur aðallega verið stuðst við tvö matskerfi en þau eru LEED ( Leadership in Energy and Environmental Design ) og áðurnefnt BREEAM matskerfi . Kerfin eru sett fram til þess að meta og bæta frammistöðu bygginga með tilliti til umhverfismála . En hvaða kerfi henta hvar og hvaða viðmið eru æskileg ? Hlutverk „ Vistvænnar byggðar “ verður að leita svara við þessum spurningum ásamt því að leiða umræðu um málefnið hér á landi og taka þátt í henni utan landsteinanna . Öll fyrirtæki , stofnanir og sveitarfélög geta verið með í „ Vistvænni byggð “ . Þar skapast vettvangur til að efla tengsl við þá sem kljást við svipaðar spurningar og þá sem vilja skapa vistvæna byggð á Íslandi . „ Vistvænni byggð “ er ætlað að vera vettvangur fyrir fagfólk , fræðafólk og atvinnurekendur til að koma saman og leiða umræðuna . Kynningarfundur verður haldinn þriðjudaginn 23. febrúar kl. 15 í húsi Orkuveitu Reykjavíkur að Bæjarhálsi 1 . Stofnfundurinn verður haldinn kl. 16 sama dag á sama stað . Frekari upplýsingar veitir Þorleifur Björnsson leifi@iav.is